ปวดอกซ้าย ปวดจิ๊ดๆ ปวดไม่มาก ปวดเท่าเดิมตลอด เป็นมา 7 วันแล้ว ใช่ยาทา ยาแปะ ไม่ปวดเพิ่มอาการเท่าเดิม ไม่มีอาการปวดหัว ตัวร้อน ไอ เป็นอันตรายไหม ว่าจะไปหาวันจันทร์
 อาการปวดหน้าอก อย่างเดียว มักเกิดได้จากสาเหตุคือ1.อาการเครียด วิตกกังวล ซึมเศร้า เป็นสาเหตุทางจิตใจแต่ปรากฏทางฝ่ายกาย2. จากกล้ามเนื้อหน้าอก หรือเส้นประสาทใต้ชายโครงอักเสบ จากการกระทบกระแทก ยกของหนักเกินไป การวิดพื้น บางรายเกิดจาก กระดูกอ่อนที่ซี่โครงเกิดการอักเสบ3.โรคกรดไหลย้อน GERD จะมีอาการปวดแน่นหน้าอก อาจไม่ใช้แบบแสบๆร้อน แต่ปวดลึกร้าวไปถึงคอและหลัง สะบักได้ มักเกิดเวลากลางคืนที่นอนแล้ว นอกจากนี้อาหารไม่ย่อยมีลมมาก ถุงน้ำดีอักเสบก็อาจมีอาการปวดหน้าอกได้4.กล้ามเนื้อหัวใจขาดเลือดไปเลี้ยง แต่ไม่ถึงกับอุดตัน ที่เรียกว่า angina pectoris จะปวดแน่นๆ ลึกๆ บ้าง เป็นไม่นาน ตรวจคลื่นหัวใจจะไม่พบความผิดปกติ และเมื่อวิ่งสายพานอาจเห็นคลื่นหัวใจผิดปกติได้ มักพบในคนที่ชอบสูบบุหรี่จัด นิโคตินในบุหรี่ทำให้เส้นเลือดตีบได้ หรือ เกิดจากไขมันไปเกาะเส้นเลือดหัวใจ5.ปวดจากเยื่อหุ้มปอดอักเสบ หรือ หลอดลมอักเสบ เวลาหายใจเข้า และออก แต่มักจะมีอาการของการติดเชื้อร่วมด้วยไข้สูง หอบ เหนื่อย6.คนอ้วนมากๆ เวลาหายใจเข้าออกกล้ามเนื้อหน้าอกต้องทำงานหนักในการขยายซี่โครงให้ใหญ่ขึ้น นานๆเข้าก็มีอาการปวดล้าได้คำแนะนำ ถ้าไม่มีอาการหน้ามืด ใจสั่น ปวดนานเกินกว่า 30 นาที ในแต่ละครั้ง ก็ยังไม่จำเป็นต้องรีบไปตรวจครับ ควรทานยาแก้ปวด พักผ่อนให้มากๆ ออกกำลังกายสม่ำเสมอ ไม่หักโหมงานหนัก ไม่กินเหล้าสูบบุหรี่ ถ้าอาการไม่ดีขึ้นเพื่อความปลอดภัย ก็ควรไปพบตรวจกับแพทย์เพื่อให้ได้การวินิจฉัยที่ถูกต้องครับ